Psa 115 | Ndebele | STEP | Kakungabi kithi, Nkosi , kakungabi kithi, kodwa ebizweni lakho nika udumo, ngenxa yomusa wakho, ngenxa yeqiniso lakho.Udumo kalube e Nkosini yodwa1 Kakungabi kithi, Nkosi, kakungabi kithi, kodwa ebizweni lakho nika udumo, ngenxa yomusa wakho, ngenxa yeqiniso lakho. 2 Kungani izizwe zizakuthi: Ungaphi pho uNkulunkulu wabo? 3 Kodwa uNkulunkulu wethu usemazulwini, wenza konke akuthandayo.4 Izithombe zabo yisiliva legolide, umsebenzi wezandla zomuntu. 5 Zilomlomo, kodwa kazikhulumi; zilamehlo, kodwa kaziboni; 6 zilendlebe, kodwa kazizwa; zilempumulo, kodwa kazinuki; 7 zilezandla, kodwa kaziphathi; inyawo zilazo, kodwa kazihambi; kazikhulumi ngomphimbo wazo. 8 Abazenzayo kabafanane lazo, wonke othembela kuzo.9 Israyeli, themba e Nkosini. Ilusizo lwabo lesihlangu sabo. 10 Ndlu kaAroni, themba e Nkosini. Ilusizo lwabo lesihlangu sabo. 11 Lina elesaba i Nkosi, thembani e Nkosini. Ilusizo lwabo lesihlangu sabo.12 I Nkosi isikhumbule, izabusisa, ibusise indlu kaIsrayeli, ibusise indlu kaAroni; 13 izabusisa labo abayesabayo i Nkosi, abancinyane kanye labakhulu. 14 I Nkosi izakulandisa, lina labantwana benu. 15 Libusisiwe e Nkosini, eyenza amazulu lomhlaba. 16 Amazulu, amazulu ngawe Nkosi, kodwa umhlaba iwunike abantwana babantu. 17 Abafileyo kabayidumisi i Nkosi, kumbe hatshi loba ngubani owehlela ekuthuleni. 18 Kodwa thina sizayibusisa i Nkosi kusukela khathesi kuze kube nininini.
